Qaradağlılar/Asayişli oymağı
Ustaclı  elinə  daxil  olan  oymaqlardan  biri  də  Asayişlidir. Əsasən Güney Azərbaycanda məskunlaşmışdı. Təyinat səbəbi ilə Astrabad civarına köç etmişdilər. Bir qrupu Şirvanda yaşayırdı.
Asayişli  oymağının  məşhur  simalarından  biri  Məhəmməd  bəydir. Məhəmməd  bəy  öncə  sultan,  sonra  xan  ünvanı  almışdı. Astrabad  vilayətinin  hakimi  olmuşdu.
Asayişli  omağının  ünlü  əmirlərindən  biri  Nəzər  bəydir. Nəzər  bəy  I  Şah  Təhmasibdən  sultan  ünvanı  almışdı.
Nəzər  sultan  Mustafa  mirzənin  lələsi  idi.
Nəzər  sultan  1575-ci ildə  vəfat  etdi.
Nəzər  sultanınn  Hüseynqulu  bəy  adlı  oğlu  vardı.
Hüseynqulu  bəy  Şah  Məhəmməd  Xudabəndəyə  qulluq  etmişdi. Şahdan  sultan  ünvanı  almışdı. 1580-ci ildə  Salman  xan  Təmişli-Ustaclının  başçılığı  altında  Şirvana  getmişdi. Şirvanda  onun  tiyul  torpağı  vardı.
Nəzər  sultanın  qardaşı  Həsən  bəy  I Şah  Ismayıla  və  sonra  I  Şah   Təhmasibə  xidmət  etmişdi. 
Həsən  bəy  1560-cı  ildə  vəfat  edib.
Həsən  bəyin  Hüseyn  bəy  adlı  oğlu  vardı.
Hüseyn  bəy  Qəzvində  saray  yüzbaşısı  vəzifəsində  çalışmışdı. Hüseyn  bəy  əmisindən  sonra  Mustafa  mirzənin  lələsi  oldu.
Hüseyn  bəy  Ustaclı  elinin  ağsaqqalarından  sayılırdı. Paytaxtda  yaşayırdı. I  Şah  Təhmasib  vəfat  edəndən  sonra  Hüseyn  bəy  şahzadə  Heydər  mirzəni  dəstəkləyən  dəstənin  başçısı  idi. II  Şah  Ismayıl  (1576-1578)  taxta  çıxandan  sonra  onu  tutub,  zindana  atdılar.

Qaradağlılar